ডিফু আৰক্ষী থানাৰ অন্তৰ্গত ৰংমিৰডান নামৰ গাঁও এখনত কালি নিশা প্ৰায় ২.১৫ বজাত সংঘটিত ভয়ংকৰ ভূমিস্খলনত নজৰুল ইছলাম (৪০) নামৰ এজন যান-বাহন আৰক্ষীৰ মৃত্যু হয়।
মৃত যান-বাহন আৰক্ষীৰ জোৱানজন নগাঁৱৰ ধিঙৰ সোণাৰী গাঁৱৰ বাসিন্দা বুলি চিনাক্ত কৰা হৈছে। নজৰুল ইছলামে ৰংমিৰডানত ভাৰাঘৰত বাস কৰিছিল। আৰু নিশা শুই থকা অৱস্থাতে ঘৰৰ ওপৰত পাহাৰৰ এটা বৃহৎ অংশ খহি পৰাত জোৱানজনৰ কৰুণ মৃত্যু হয়।
ঘটনা সংঘটিত হোৱাৰ কিছু সময়ৰ পাছতে ডিফু আৰক্ষী চকীৰ এটা দল ঘটনাস্থলীত উপস্থিত হৈ স্থানীয় লোকৰ সহযোগত মাটি খান্দি মৃত জোৱান নজৰুল ইছলামৰ মৃতদেহ ৰাতিপুৱা উদ্ধাৰ কৰে।
ইফালে ৰাতিপুৱা দণ্ডাধীশ জোনমণি সোণোৱাল আৰু অতিৰিক্ত উপায়ুক্ত নৰছিং বে ঘটনাস্থলীত উপস্থিত হৈ পৰিস্থিতিৰ বুজ লয়। আৰু ইয়াৰ পাছতে জোৱানজনৰ মৃতদেহ মৰণোত্তৰ পৰীক্ষাৰ বাবে ডিফু অসামৰিক চিকিৎসালয়লৈ প্ৰেৰণ কৰা হয় বুলি জানিব পৰা যায়।
উল্লেখ্য যে বিগত কিছু দিনৰ পৰা হৈ থকা নেৰা নেপেৰা বৰষুণৰ ফলত পাহাৰীয়া অঞ্চল ডিফুত ব্যাপক হাৰত খহনীয়া বৃদ্ধি পোৱা পৰিলক্ষিত হৈছে আৰু ইয়াৰ ফলত যোৱা এমাহত দুজনকৈ লোকে মৃত্যুক আকোৱালি ল'লে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
